ജില്ലാതല സിവില് സര്വീസ് ടൂര്ണമെന്റ് ഒക്ടോ. 8ന് ആരംഭിക്കും ജില്ലാതല സിവില് സര്വീസ് മീറ്റ് 2021 ഒക്ടോബര് 8ന് രാവിലെ 9.30 മുതല് കൊല്ലം നഗരത്തിലെ വിവിധ സ്റ്റേഡിയങ്ങളിലായി നടക്കും.: ജില്ലാ സ്പോര്ട്സ് കൗണ്സിലിന്റെ ആഭിമുഖ്യത്തില് 28ന് നടത്തുവാന് തീരുമാനിച്ചിരുന്ന മീറ്റ് ആയിരുന്നു . അത്ലറ്റിക്സ്, ബാഡ്മിന്റണ് ഷട്ടില്, ഫുട്ബാള്, ടേബിള് ടെന്നീസ്, നീന്തല്, വോളിബോള് പുരുഷവനിത, ബാസ്കറ്റ് ബാള്, ക്രിക്കറ്റ്, പവര്ലിഫ്റ്റിംഗ്, റെസ്ലിംഗ് പുരുഷവനിത, വെയ്റ്റ് ലിഫ്റ്റിംഗ് ആന്ഡ് ബെസ്റ്റ് ഫിസിക്, ലോണ് ടെന്നീസ്, കബഡി പുരുഷവനിത, ചെസ് എന്നീ ഇനങ്ങളിലാണ് മത്സരങ്ങള് സംഘടിപ്പിക്കുന്നത്. സംസ്ഥാന സിവില് സര്വീസ് ടൂര്ണമെന്റിലേക്കുള്ള തിരഞ്ഞെടുപ്പ് ഈ മത്സരങ്ങളില് നിന്നാണ്.മത്സരത്തില് പങ്കെടുക്കുവാന് ആഗ്രഹിക്കുന്ന ജില്ലയിലെ സര്ക്കാര് ജീവനക്കാര് വകുപ്പ് മേലധികാരികള് സാക്ഷ്യപ്പെടുത്തിയതും, കളിയിനങ്ങള് വ്യക്തമാക്കുന്നതുമായ നിശ്ചിത ഫാറത്തിലുള്ള അപേക്ഷകള് ഒക്ടോബര് 6ന് വൈകിട്ട് 5ന് മുമ്ബ് സെക്രട്ടറി, ജില്ലാ സ്പോര്ട്സ് കൗണ്സില്, എല്.ബി.എസ് സ്റ്റേഡിയം, കന്റോണ്മെന്റ്, കൊല്ലം 691001 എന്ന വിലാസത്തില് സമര്പ്പിക്കണം. ഫോണ്: 0474 2746720.The post ജില്ലാതല സിവില് സര്വീസ് ടൂര്ണമെന്റ് ഒക്ടോ. 8ന് ആരംഭിക്കും first appeared on MalayalamExpressOnline.